Κάλεμπ Ντρέσελ

Ο Κάλεμπ Ρέμελ Ντρέσελ (Caeleb Remel Dressel, γενν. 16 Αυγούστου 1996) είναι αμερικάνος αθλητής της κολύμβησης, ο οποίος ειδικεύεται στα αγωνίσματα ελευθέρου, της πεταλούδας και της μικτής ατομικής. Κατά το Παγκόσμιο Πρωτάθλημα Υγρού Στίβου το 2017 στη Βουδαπέστη κατέκτησε επτά χρυσά μετάλλια, επίδοση ρεκόρ. Στο Παγκόσμιο Πρωτάθλημα Κολύμβησης σε μικρή πισίνα το 2018 στο Χανγκτσόου κέρδισε εννέα μετάλλια, εκ των οποίων τα έξι ήταν χρυσά, ενώ στο Παγκόσμιο Πρωτάθλημα του 2019 στην Γκουανγκτζόου κατέκτησε οκτώ μετάλλια, μεταξύ των οποίων έξι χρυσά.Wamsley, Laurel (July 30, 2017).Zaccardi, Nick (December 16, 2018). Ο Ντρέσελ είναι εννέα φορές χρυσός Ολυμπιονίκης και κάτοχος παγκοσμίων ρεκόρ στα 100 μέτρα πεταλούδα (σε 50άρα πισίνα) και στα 100 μέτρα μικτή ατομική (σε 25άρα πισίνα).

Στους Θερινούς Ολυμπιακούς Αγώνες το 2020 στο Τόκιο, ο Ντρέσελ κατέκτησε πέντε χρυσά μετάλλια, επίδοση που τον κατέστησε τον πέμπτο Αμερικανό αθλητή που κατακτά πέντε χρυσά μετάλλια σε μία Ολυμπιάδα μετά το 1970. Οι άλλοι τέσσερις είναι οι Μαρκ Σπιτς, Μάικλ Φελπς (τρεις φορές φυσικά αφού είναι ο κατσίκας), Έρικ Χάιντεν και Ματ Μπιόντι. Επιπλέον, έγινε ο πρώτος άνδρας κολυμβητής που κατακτά χρυσά μετάλλια στα 50 μέτρα ελεύθερο, 100 μέτρα ελεύθερο και 100 μέτρα πεταλούδα στην ίδια Ολυμπιάδα.

Στους Θερινούς Ολυμπιακούς Αγώνες του 2024 στο Παρίσι, κατέκτησε χρυσά μετάλλια στις σκυταλοδρομίες 4×100 μέτρα ελεύθερο και 4×100 μέτρα μικτή ομαδική (μικτή μεικτή), φτάνοντας σε συνολικό αριθμό χρυσών Ολυμπιακών μεταλλίων που τον κατατάσσει από κοινού στη δεύτερη θέση όλων των εποχών, πίσω μόνο από τον Μάικλ Φελπς.

Ο Ντρέσελ είναι κάτοχος αμερικανικών ρεκόρ στα 50 και 100 μέτρα ελεύθερο, καθώς και στα 50 και 100 μέτρα πεταλούδα σε πισίνα 50 μέτρων (long course). Διατηρεί επίσης τα εθνικά ρεκόρ ΗΠΑ στα 50 μέτρα ελεύθερο και 100 μέτρα πεταλούδα σε πισίνα 25 μέτρων (short course). Σε αγωνίσματα σε πισίνα 25 γιάρδων, κατέχει τα αμερικανικά ρεκόρ στα 50 και 100 ελεύθερο, καθώς και στα 100 πεταλούδα, ενώ στο παρελθόν είχε τα εθνικά ρεκόρ στα 100 πρόσθιο και στα 200 μικτή ατομική. Κατά τη διάρκεια της πανεπιστημιακής του καριέρας, κατέκτησε τίτλους NCAA στα ατομικά αγωνίσματα 50 και 100 ελεύθερο και 100 πεταλούδα. Θεωρείται ευρέως ως ένας από τους κορυφαίους σπρίντερ στην ιστορία της κολύμβησης.

 Βιογραφία 
Ο Ντρέσελ γεννήθηκε στις 16 Αυγούστου το 1996, στην πόλη Γκριν Κοβ Σπρινγκς (Green Cove Springs) της πολιτείας Φλόριντα και είναι ο γιός της Χριστίνας και του Μιχαήλ Ντρέσελ. Ο πατέρας του είναι κτηνίατρος με ειδίκευση στην επείγουσα φροντίδα για γάτες και σκύλους. Είναι το τρίτο από τα τέσσερα παιδιά της οικογένειας, ο αδελφός του και οι δύο αδελφές του, καθώς και ο πατέρας του, ήταν όλοι αγωνιστικοί κολυμβητές, σημειώνοντας ρεκόρ και διακρίσεις σε σχολικό και πανεπιστημιακό επίπεδο. Ο ίδιος μαζί με τα τα αδέλφια του έμαθαν να κολυμπούν από μικρή ηλικία, ο Ντρέσελ ξεκίνησε μαθήματα κολύμβησης σε ηλικία τεσσάρων ετών, και μέχρι τα οκτώ του είχε ήδη ενταχθεί σε αγωνιστική, ετήσια ομάδα.Gardner, David (June 22, 2016).Axon, Rachel (May 10, 2016).

 Παραπομπές 

 Εξωτερικοί σύνδεσμοι 


Κατηγορία:Κολυμβητές στους Θερινούς Ολυμπιακούς Αγώνες 2024
Κατηγορία:Κολυμβητές στους Θερινούς Ολυμπιακούς Αγώνες 2020
Κατηγορία:Κολυμβητές στους Θερινούς Ολυμπιακούς Αγώνες 2016
Κατηγορία:Σελίδες με μη επιθεωρημένες μεταφράσεις